Toshkentning Yunusobod tumani Amir Temur ko‘chasi Xotira maydoni qarshisida uchta avtomobil ishtirokida YTH ro‘y berdi. Foto: Toshkent shahar IIBB YHXB Shahar IIBB YHXBning ma’lum qilishicha, 18 fevral soat 19:30 da Cobalt, Spark, Gentra va Matiz ishtirokida to‘qnashuv sodir bo‘lgan. Natijada Cobalt’da yong‘in chiqqan. FVV xodimlari yong‘inni o‘chirgan. Hodisa oqibatida Cobalt hamda Matiz haydovchilari jarohat olgan. Holat yuzasidan Toshkent shahar IIBB YHXB mas’ul xodimlari tomonidan surishtiruv harakatlari olib borilmoqda. “Barcha haydovchilardan belgilangan qoidalarga amal qilishlarini so‘raymiz”, – deyiladi YHXB axborotida.